b'\n_START_ARTICLE_\nTempelj Ananda\n_START_SECTION_\nEtimologija\n_START_PARAGRAPH_\nIme templja je povezano s \xc4\x8dastitljivim Anando, prvim Budovim bratrancem, osebnim tajnikom, enim njegovih mnogih glavnih u\xc4\x8dencev in predanim spremljevalcem. Neko\xc4\x8d je bil znan kot tempelj Ananta, kar je povezano z besedno zvezo ananta pinja v sanskrtu in pomeni "neskon\xc4\x8dna modrost". "Ananda" v paliju, sanskrtu in drugih indijskih jezikih pomeni "bla\xc5\xbeenost" in je priljubljeno budisti\xc4\x8dno in hindujsko ime. Atributi Bude, njegova neskon\xc4\x8dna modrost anandapinja v burman\xc5\xa1\xc4\x8dini in paliju je poklon v imenu \'Anande\'.\n_START_SECTION_\nLegenda\n_START_PARAGRAPH_\nLegenda o gradnji tega templja je povezana s tragedijo gradbenikov. Osem menihov se je obrnilo na kralja \xc4\x8canzita, da bi jim dal milo\xc5\xa1\xc4\x8dino. Pokazali so mu grafi\xc4\x8dni opis templja v jami Nandamula v Himalaji, kjer so meditirali. Ko jih je kralj povabil v pala\xc4\x8do, da bi sli\xc5\xa1al ve\xc4\x8d podrobnosti, so menihi uveljavili svoje meditativne psihi\xc4\x8dne sposobnosti in slikovito razlo\xc5\xbeili kralju krajino v kraju, v katerem so \xc5\xbeiveli. Kralj je bil zadovoljen in je zahteval, da zgradijo tempelj sredi baganske ravnice in ustvarijo kultne razmere. Ko so menihi kon\xc4\x8dali gradnjo templja, je kralj, da bi ohranil edinstvenost templja, naro\xc4\x8dil, naj jih ubijejo. Hotel je namre\xc4\x8d, da ne bi bilo zgrajeno ve\xc4\x8d kar koli podobnega. Zato je tak tempelj le v Baganu._NEWLINE_George Coedes navaja druga\xc4\x8dno usodo za arhitekta: "on in otrok sta bila pokopana \xc5\xbeiva, da slu\xc5\xbeita kot varuha duhov templja.\xc2\xab\xc2\xa0\n_START_SECTION_\nZgodovina\n_START_PARAGRAPH_\nZgodovina te popolne dimenzionirane tempeljske strukture sega v leto 1105, za gradnjo je zaslu\xc5\xbeen kralj \xc4\x8canzita. To je "slogovni konec zgodnjega baganskega obdobja in za\xc4\x8detek srednjega obdobja". \xc4\x8cas gradnje tega templja se \xc5\xa1teje kot vrhunec verskega izobra\xc5\xbeevanja, ko se je za\xc4\x8dela gradbena dejavnost templja Pahotanja leta 1080. Teravadski budizem, ki ga je kralj sprejel, ga je spodbudil, da je Budove nauke predajal svojemu ljudstvu s pomo\xc4\x8djo tega templja. Zdru\xc5\xbeil je Burmo pod eno zastavo in s tem "ustvarjal mno\xc5\xbei\xc4\x8dno versko navdu\xc5\xa1enje". Verjetno je kralj kot varuh zakona \xc5\xbeelel izraziti svoje trdno prepri\xc4\x8danje o budisti\xc4\x8dni doktrini, kar dokazujejo njegove besede:_NEWLINE_(On) bo pre\xc4\x8distil (in)nepopa\xc4\x8deno zapisal (in) osnoval vse svete spise. (On) bo razglasil (in) dolo\xc4\x8dil zakon, ki bo odmeven kot boben. (On) bo prebudil vse ljudi, ki se ugrezajo v brezbri\xc5\xbeno spanje. (On) bo trdno zagovarjal spo\xc5\xa1tovanje zapovedi v vsakem trenutku._NEWLINE_Z edinstveno ikonografsko upodobitvijo (kamnite podobe o\xc5\xa1tevil\xc4\x8denih plo\xc5\xa1\xc4\x8d d\xc5\xbeataka (zgodbe, ki pripovedujejo o prej\xc5\xa1njih \xc5\xbeivljenjih Bude v \xc4\x8dlove\xc5\xa1ki in \xc5\xbeivalski obliki) in stoje\xc4\x8dih podobah Bude), ki je predstavljena v simetri\xc4\x8dno na\xc4\x8drtovani postavitvi tega templja, je kralj \xc4\x8canzita vzpostavil in posredoval svoj nauk svojemu ljudstvu v \xc5\xbeivahni vizualni obliki. Kralj, ki je ustanovil ta tempelj, je postal slaven v budisti\xc4\x8dni arhitekturi.\n_START_SECTION_\nArhitekturna zgodovina\n_START_PARAGRAPH_\nArhitekturna zgodovina templja je bila raz\xc4\x8dlenjena. Medtem ko je bila monska arhitektura dolo\xc4\x8dena kot burmanski izvirnik, je mo\xc4\x8dan vpliv indijske arhitekture iz \xc5\xa1tevilnih templjev v Bengaliji in Orisu zelo jasen. V zvezi s tem arheolog Duroiselle pravi:\xc2\xa0\xc2\xbbNe more biti nobenega dvoma, da so bili arhitekti, ki so na\xc4\x8drtovali in zgradili tempelj Ananda Indijci. Vse v tem templju od \xc5\xa1ikhare do kleti, pa tudi \xc5\xa1tevilne kamnite skulpture, najdene v hodnikih in terakotne plo\xc5\xa1\xc4\x8de, ki krasijo kleti in terase, nosijo nedvomno \xc5\xbeig indijskega genija in izdelave ... \xc4\x8ceprav je zgrajen v burmanski prestolnici, je Ananda indijski tempelj.\xc2\xab\xc2\xa0Prav tako je dejal, da arhitektura tega templja v glavnem predstavlja jamski tempelj Ananta v hribih Udajad\xc5\xbeiri v Orisu v Indiji.\n_START_SECTION_\nArhitektura\n_START_PARAGRAPH_\nTempelj Ananda je popolna dimenzionirana slogovna struktura monskega in indijskega arhitekturnega sloga in je osrednji spomenik, zgrajen v dolini Pagan. Zgrajen iz opeke in ometan, prikazuje ikonografske podobe v kamnu in terakotnih plo\xc5\xa1\xc4\x8dah (glazirane plo\xc5\xa1\xc4\x8dice), da bi izobra\xc5\xbeeval ljudi v regiji in da bi se uveljavil teravadski budizem v skladu z osebnimi prepri\xc4\x8danji kralja \xc4\x8canzite.\n_START_SECTION_\nTloris\n_START_PARAGRAPH_\nTempelj ima obliko enostavnega hodnika. Ima osrednji kvadrat s stranico 53 metrov; stranske verande \xc5\xa1trlijo navzven 17 m od vsake osnove kvadrata. Celotna struktura je 51 metrov visoka, sestavljena iz okra\xc5\xa1enih teras. Skupna dol\xc5\xbeina templja od za\xc4\x8detka do konca je pribli\xc5\xbeno 88 m. V kri\xc5\xbei\xc5\xa1\xc4\x8du tlorisa je prostor za tempelj, glavni podstavek, \xc4\x8dez katerega sta ukrivljeni strehi, ki ji sledijo \xc5\xa1tiri zamaknjene terase. \xc5\xa0tiri terase pripeljejo do vrha, ki se kon\xc4\x8da z majhno pagodo in de\xc5\xbenikom hti, ki je ime za najvi\xc5\xa1ji okras skoraj vseh pagod v Mjanmarju. Osrednji del templja, na sredini teras, je v obliki kocke, kjer so name\xc5\xa1\xc4\x8deni \xc5\xa1tirje stoje\xc4\x8di veliki kipi Bude s \xc5\xa1tirimi obrazi, vsak je 9,5 metra visok na 2,4 metra visokem prestolu. Nad to kubi\xc4\x8dno strukturo se dviga fiala. Dva prehoda delita srednjo kocko s \xc5\xa1tirimi stranicami kocke; vsaka stran je okra\xc5\xa1ena z veliko podobo Bude. \xc5\xa0tirje vhodi so opremljeni z izrezljanimi vrati iz tikovega lesa in sestavljajo natan\xc4\x8den kri\xc5\xbe. Nad vsakim vhodom je stupa s fialo. Pripovedke o Budovih prej\xc5\xa1njih \xc5\xbeivljenjih d\xc5\xbeataka so vtisnjene v ve\xc4\x8d kot 554 terakotnih plo\xc5\xa1\xc4\x8dic, ki krasijo podlago, stranice in terase. Vsaka ni\xc5\xa1a je znotraj \xc5\xa1tirih vhodov v kubi\xc4\x8dni strukturi sveti\xc5\xa1\xc4\x8de, v katerem stojijo pozla\xc4\x8deni Bude z razli\xc4\x8dnimi mudrami (simboli\xc4\x8den ali obreden gib v hinduizmu in budizmu) ali oblikami, poveli\xc4\x8dani in \xc4\x8da\xc5\xa1\xc4\x8deni._NEWLINE_Dva ambulatorija imata obokane strehe. V teh notranjih prehodih, ki obdajajo osrednji prostor, je kiparski okras v obliki 80 velikih reliefov, izrezljanih iz vulkanske kamnine, ki predstavljajo Budovo \xc5\xbeivljenje od rojstva do smrti. Dva glavna prehoda navzkri\xc5\xbenih hodnikov zagotavljata povezavo med ve\xc5\xbeo in stoje\xc4\x8dimi podobami Bude. _NEWLINE_Zunanje stene templja so visoke 12 metrov, okra\xc5\xa1ene z utrjenimi parapetnimi stenami. Vsak vogal je obdan s pagodo.\n_START_SECTION_\nKamnite podobe\n_START_PARAGRAPH_\nKamnite skulpture v zunanjih obokanih hodnikih so edinstvene v Baganu. 1500 kamnitih podob (ve\xc4\x8dinoma nejasnih zaradi obrabe) je vidnih v notranjosti templja. Posebne slike, izklesane iz enega kosa kamna (povpre\xc4\x8dna vi\xc5\xa1ina je 1,1 metra, \xc5\xa1irina 0,74 metra in debelina 0,30 metra), prikazujejo 80 epizod iz Budovega \xc5\xbeivljenja. Prikazanih je tudi \xc5\xa1tirideset epizod iz zadnjega \xc5\xbeivljenja Gospoda Bude, ki se za\xc4\x8dne s podobo Setaketu deva, princa Sidharte, ki kuka skozi tapiserijo, to je zadnji pogled na \xc5\xbeeno Jasodharo in njegovega novorojenega sina Rahula, preden je zapustil pala\xc4\x8do in se odlo\xc4\x8dil za \xc5\xbeivljenje samotarja v gozdu.\n_START_SECTION_\nPoslikave\n_START_PARAGRAPH_\nStenske poslikave v notranjosti molitvenih dvoran templja so bile ve\xc4\x8dinoma belo oprane. Nekatere slike je \xc5\xa1e vedno mogo\xc4\x8de opaziti na jugozahodnem stebru severne nabo\xc5\xbene dvorane, ki jih je obnovil Oddelek za arheologijo Mjanmarja. Nekatere slike so v dobrem stanju: na stenah in stropu vzhodne nabo\xc5\xbene dvorane so se slike ponovno pojavile, severno od stoje\xc4\x8dega kipa Bude, Arhat in lotosovo cvetje in cvetli\xc4\x8dni vzorci na zahodnem vhodu.\n_START_SECTION_\nDruge strukture\n_START_PARAGRAPH_\nAnanda Oakjaung je preprost samostan, zgrajen iz rde\xc4\x8de opeke v bli\xc5\xbeini templja Ananda. Zgrajen je bil leta 1137. Po stenah samostana so slike iz 18. stoletja, ki imajo tudi napis, da so atributi stavbe samostana za tri brate. \xc5\xa0in Thudhama Linkara je bil zelo \xc4\x8dastitljiv menih, ki je \xc5\xbeivel tukaj._NEWLINE_Vrata tharabha so edina ohranjena vrata starodavnega mesta Bagan (prej znan kot Pagan). Tempelj Ananda je na njenem jugovzhodu. Beseda tharabar izvira iz palija, beseda "sarabhanga" pomeni "za\xc5\xa1\xc4\x8diten pred pu\xc5\xa1\xc4\x8dico". Tharabar so bila ena izmed 12 vrat za vstop v mesto Pagan, ki jih je zgradil kralj Pjinbja leta 849. Nekatere \xc5\xa1tukirane gravure ogrov (mitolo\xc5\xa1ka bitja) so \xc5\xa1e vedno vidne na vratih. Menijo, da jih \xc5\xa1\xc4\x8ditita dva duhova, brat "Gospod Velike gore" na levi strani vrat in sestra "Zlati obraz" na desni strani.\n_START_SECTION_\nMuzej\n_START_PARAGRAPH_\nObmo\xc4\x8dje muzeja je v bli\xc5\xbeini templja Ananda v Paganu zaradi prou\xc4\x8devanja predmetov v okolju njihove prvotne lege.\n_START_SECTION_\nPraznovanja\n_START_PARAGRAPH_\nV templju je vsako leto enotedenski festival, in to v mesecu pjahto (december, januar). Na festivalu 1000 menihov 72 ur neprekinjeno obredno prepeva spise. Tiso\xc4\x8de va\xc5\xa1\xc4\x8danov iz bli\xc5\xbenje in daljne okolice se utabori okoli templja in zjutraj na dan polne lune menihom ponujajo darilne sklede.'